એક પત્નીને સવારે તેના પતિની પથારીમાંથી પોતાની નાની બહેનના કાનનું એરિંગ મળી આવ્યું. પત્નીએ તે પતિની હાજરીમાં બહેનને સુપરત કર્યું. સાળી–બનેવીની ગરદન શરમથી ઝૂકી ગઈ. થોડા દિવસો બાદ પતિએ પત્નીને કહ્યું: ‘તું ખરેખર મહાન છે.. તેં મને માફ કરી દીધો..!’ પત્નીએ દુ:ખી દિલે પતિને પૂછ્યું: ‘મેં તો તમને માફ કરી દીધાં, પણ ધારો કે તમને મારું મંગળસૂત્ર તમારા ભાઈની પથારીમાંથી મળ્યું હોત તો તમે મને માફ કરી હોત ખરી..??’ પતિની નજર શરમના ભારથી ઝૂકી ગઈ.